רנו, יצרנית הרכב השנייה בגודלה בצרפת, דיווחה היום על ירידה של 39% ברווח הנקי בשל ירידה במכירות באירופה, אך הודיעה כי תזרים המזומנים שלה טוב משחזתה.
החברה אמרה כי הרווח הנקי שלה ירד ל-2.14 מיליארד יורו, לעומת 3.49 מיליארד יורו ב-2010, אך היה טוב מתחזיות האנליסטים לרווח של 2 מיליארד יורו. הירידה ברווח הנקי משקפת הכנסה שתקבלה ב-2010 כתוצאה ממכירת מניות של רנו ביצרנית הרכב וולוו. הרווחים ב-2011 משקפים עלייה של 235 מיליון יורו בדיווידנדים שהתקבלו מאחזקותיה של רנו ביצרנית היפנית ניסאן.
"רנו התמודדה עם המשברים השונים שפקדו אותה לאורך כל השנה, ועברה את יעד תזרים המזומנים הפנוי שלה ל-2011", אמר קרלוס גוהן, מנכ"ל החברה. רנו ויצרנית הרכב המתחרה בה בצרפת, פיג'ו-סיטרואן, יזמו השנה השבתות במפעליהן שניסיון להפחית את מלאי המכוניות שלהן בשל האי-ודאות בשוק האירופי. רנו אמרה כי היא צופה ששוק הרכב באירופה יתכווץ ב-2012 זו השנה החמישית ברציפות ב-3%-4%.
מסירות המכוניות העולמית של החברה עלו ב-3.6% והגיעו ל-2.72 מיליון כלי רכב ומשאיות קלות כשהמכירות בשווקים מתפתחים פיצו על הירידה החדה במכירות באירופה.